Bolonjska deklaracija - Wikipedia

# Bolonjska deklaracija

### From Wikipedia

Bolonjska deklaracija - Zajednička deklaracija evropskih ministara obrazovanja potpisana u Bolonji 19. juna 1999. godine, a odnosi se na reformu sistema visokog obrazovanja u Bosni i Hercegovini i Evropi.

## [izmijeni] Ciljevi Bolonjske deklaracije i Bolonjskog procesa

- Prihvatanje sistema lako prepoznatljivih i usporedivih stepena, među ostalim uvođenjem dodatka diplomi (Diploma Supplement), kako bi se promicalo zapošljavanje evropskih građana i međunarodna konkurentnost evropskog sistema visokog obrazovanja.
- Prihvatanje sistema temeljenog na dva glavna ciklusa, preddiplomskom i diplomskom. Pristup drugom ciklusu zahtijeva uspješno završen prvi ciklus studija koji mora trajati najmanje tri godine. Stepen postignut nakon prvog ciklusa treba odgovarati evropskom tržištu rada odgovarajućom razinom kvalifikacije. Drugi ciklus vodit će ka magistarstvu i/ili doktoratu, kao što je to slučaj u mnogim evropskim zemljama.
- Uvođenje bodovnog sistema, kao što je ECTS, kao prikladnog sredstva u promicanju najšire razmjene studenata. Bodovi se mogu postizati i izvan visokoškolskog obrazovanja, uključujući i cjeloživotno učenje, pod uvjetom da ih prizna univerzitet koje prihvata studenta.
- Unapređivanje mobilnosti prevladavanjem zapreka slobodnom kretanju, posebno: studentima dati priliku za učenje, omogućiti im pristup studiju i relevantnim službama; nastavnicima, istraživačima i administrativnom osoblju priznati i valorizirati vrijeme koje su proveli u Evropi istražujući, predajući ili učeći, bez prejudiciranja njihovih statutarnih prava.
- Unapređivanje evropske saradnje u osiguravanju kvalitete u cilju razvijanja usporedivih kriterija i metodologija.
- Unapređivanje potrebne evropske dimenzije u visokom školstvu, posebno u razvoju nastavnih programa, međuinstitucionalnoj saradnji, šemama mobilnosti i integrisanih programa studija, obuke i istraživanja.

Bosna i Hercegovina je potpisala Bolonjsku deklaraciju 18. septembra 2003. godine.

## [izmijeni] Potpisnici

- Austrija
- Belgija (francuska zajednica)
- Belgija (flamanska zajednica)
- Bugarska
- Češka Republika
- Danska
- Estonija
- Finska
- Francuska
- Njemačka
- Grčka
- Mađarska
- Island
- Irska
- Italija
- Letonija
- Litvanija
- Luksemburg
- Malta
- Holandija
- Norveška
- Poljska
- Portugal
- Rumunija
- Slovačka Republika
- Slovenija
- Španija
- Švedska
- Švajcarska
- Velika Britanija

## [izmijeni] Vanjski linkovi

Bolonjska deklaracija (.pdf) (na engleskom)

Preuzeto sa: "http://bs.wikipedia.org../../../b/o/l/Bolonjska_deklaracija.html"

Kategorije: Obrazovanje

##### Views

- Članak
- Razgovor
- Trenutna verzija

##### Pretraga